Jill Hennessy

Jillian Noel Hennessy (Edmonton, Alberta, 1968ko azaroaren 25a) Kanadako aktorea eta abeslaria da. Law & Order telesailean Claire Kincaid fiskala eta Crossing Jordan telesailean Jordan Cavanaugh doktorea izateagatik da ezaguna.

Biografia 
Jill Hennessy Edmontonen jaio zen baina 1982an amak familia utzi zuenetik Eleanor amonak hazi zituen bera, ahizpa bikia eta anaia Kitchener hirian, Ontarion. Aitaren aldetik arbaso irlandar, frantziar, suediar eta italiarrak ditu eta amaren aldetik ukrainako romaniak eta austriarrak. Honi esker hizkuntza ugaritan mintzatzen da; ingelesez, italieraz, frantsesez, gazteleraz eta alemanez hain zuzen ere.

Gaztetan Torontoko Queen street eta metroan gitarra jotzen aritu izan zen. Jill eta Jacqueline ahizpa bikiek 1988an Dead Ringers filmean egin zuten debuta. Aktore izateko helburuaz New yorkera joatea erabaki zuen. Hor ere parke eta kaleetan gitarra jotzen aritu zen dirua lortzeko eta azkenik 1993an RoboCop 3 filmean agertu zen. The X-Files telesailean Dana Scully-ren papera betetzeko zorian egon zen eta lortu ez bazuen ere urte berean Law & Order telesailerako Claire Kincaid fiskalaren papera betetzeko aukeratua izan zen. Hiru denboralditan 68 ataletan agertu zen eta ezagun egin zen. 2000an The Acting Class filmea idatzi, ekoiztu eta zuzendu (Elizabeth Holderrekin batera) zuen eta ahizpa bikiarekin protagonizatu zuen. Filme independente honek aktore ikasgela disfuntzional bat zuen oinarri. Law & Order telesaileko aktore ugarik egin zuten kameoa. 2001ean Jackie, Ethel, Joan: The Women of Camelot telefilmean Jackie Kennedyren papera bete zuen.

2001ean Crossing Jordan telesaileko protagonista izateko aukeratua izan zen. Jordan Cavanaugh doktorearen rola bete zuen zazpi denboralditan zehar eta Gracie Allen Award saria irabazi zuen telesailetako emakumezko protagonista sailean. Las Vegas telesailean pertsonai bera izan zen hiru ataletan zehar. 2009an Ghost in My Head diskoa kaleratu zuen eta Indigo Girls taldearekin ere kantatu zuen kontzertu batean.

Azken urteetan hainbat telesail eta filmenak paper politak izan ditu.

Bizitza pertsonala 
2000 urtean Paolo Mastropietrorekin ezkondu zen eta 2001ean berriz ezkondu ziren New Yorkeko udaletxean Rudy Giuliani alkatearen eskutik. Bi seme dituzte, Marco (2003an jaioa) eta Gianni (2007koa).

Mollycuddle indie-pop taldeak "The Ballad of Jill Hennessy" abestia idatzi zuen aktorearen omenez eta beraiekin jotzera gonbidatu zuten. Horretaz gain 2007an Toronton dagoen Kanadako ospearen pasealekuan izarra jaso zuen.

Filmografia

Filmeak

Telebista

Erreferentziak

Kanpo estekak 
 Jill Hennessyren webgune ofiziala 
 Aktorearen IMDBko fitxa irakurgai 

Edmontondarrak
Kanadako aktoreak